NaiveNeuron/SloPal huggingface dataset:
P. Hrušovský, predseda NR SR: (2005-05-10):
(Hlasovanie.) 143 prítomných, 130 za, 2 proti, 10 sa zdržalo, 1 nehlasoval. Návrh sme schválili. Teraz dávam slovo pánovi poslancovi Minárikovi, poverenému spravodajcovi výborom pre financie, rozpočet a menu, aby predložil návrhy hlasovaní k vládnemu návrhu zákona, ktorým sa mení a dopĺňa zákon č. 566/2001 Z. z.  o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov , ktorý prerokúvame ako tlač 1118. Nech sa páči, pán poslanec.
P. Paška, predseda NR SR: (2007-06-21):
Pán poslanec Simon, nech sa páči.
Laurenčík, Milan, podpredseda NR SR (2021-05-03):
Na faktické poznámky bude reagovať pán poslanec Ján Blcháč, nech sa páči.
Simon, Zsolt, poslanec NR SR (2013-02-06):
Ďakujem pekne. Pán kolega Hlina, hovorili ste k správe o lesnom hospodárstve za minulý rok. V tej správe sa uvádza, alebo spomínajú ešte aj dopady zlých zmlúv z čias roku 2010 z konca prvej Ficovej vlády, to sú zmluvy pre Wood Working. Ale určite by stálo za to sa spýtať pána ministra, čo viedlo nové vedenie štátnych lesov k tomu, aby v týchto, namiesto zrušenia týchto zmlúv vypustili ustanovenie, že Wood Working nemôže drevo predávať ďalej a musí ho sám spracovať. Pretože to, že teraz môže drevo ďalej predávať, je priestor na biznis. Taktiež by stálo za to sa spýtať, prečo štátne lesy uzatvárajú zmluvu so zahraničným odberateľom na niekoľko desiatok tisíc metrov kubických dreva a vyvážame zo Slovenska a slovenskí spracovatelia majú problém so spracovaním toho alebo naplnením svojich kapacít. Takže aj tieto otázky, pokiaľ Národná rada schváli, aby sa táto správa vrátila, tak ako navrhujete, na dopracovanie, tak by bolo dobré, keby pán minister ich doplnil, pretože je zaujímavé sa pozrieť aj na to, komu Wood Working toto drevo vďaka tejto zmene, ktorá sa udiala pred pár týždňami, predáva a kam toto drevo dnes smeruje.
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami, jedenásť pánov poslancov, posledný je pán poslanec Bagačka. Ideme. Pán poslanec Hlina dvanásty. Končím možnosť prihlásiť sa s faktickými poznámkami. Pán poslanec Mihál, nech sa páči.
Blaha, Ľuboš, podpredseda NR SR (2024-01-25):
Na vaše vystúpenie, pán poslanec, evidujem tri faktické poznámky. Ako prvá sa prihlásila pani poslankyňa Zuzana Mesterová. Nech sa páči.
Horecký, Ján, minister školstva, vedy, výskumu a športu SR (2022-10-25):
Ďakujem za slovo. Chcel by som takto verbálne podporiť prekonzultovaný návrh, ktorý tu pozmeňovací predniesol pán predseda, aj s malým dovetkom a vysvetlením, že zmyslom tejto transformácie je zvýšiť dostupnosť služieb poradenstva a prevencie, a toto prechodné ustanovenie má zabezpečiť, aby krátkodobo pre vecné problémy pri transformácii nedošlo k tomu, aby bola niekde znížená alebo menej dostupná, hoc len na krátky čas, lebo je to priorita pre naše školy. Ďakujem vám za porozumenie a prosím o podporu tohto zákona.
Galko, Ľubomír, poslanec NR SR (2013-06-17):
Ďakujem pekne, pán kolega Hraško. Pôvodne som myslel, že ani nebudem reagovať, len jedna vec ma zaujala na tom vašom vystúpení. Ja si tiež veľmi dobre pamätám, s akou pompou minister Glváč oznamoval, že tie poistky boli predražené a že on ušetrí, ja neviem, či 2 milióny, alebo 1 milión, alebo neviem koľko. Opýtajte sa ho, za koľko vysúťažili tie poistky. Vysúťažili ich drahšie (povedané so smiechom), vysúťažili ich drahšie, ako boli vysúťažené tie, ktoré kritizoval, a následne potom museli použiť starú zmluvu, museli ísť podľa starej zmluvy, ktorá bola predtým uzavretá. Takže asi tak treba chápať aj tieto obvinenia alebo tieto veci, ktoré tu minister Glváč nejakým spôsobom v snahe zakryť to, o čom tu rozprávame, dneska vyťahuje a vyťahoval. Len toľko som chcem povedať, lebo toto ma naozaj pobavilo. A myslím si, že určite aj novinári si na tomto zgustnú, keď sa raz začnú pýtať, že ako to teda dopadlo s tými obrovskými ušetrenými miliónmi na tie autá, ktoré sľuboval, že ušetrí pri tom poistení. Ďakujem pekne.
Gašpar, Tibor, poslanec NR SR (2024-02-08):
Ako o ďalšom budeme hlasovať o bode 358 druhého pozmeňujúceho návrhu poslanca Galka.
Galko, Ľubomír, poslanec NR SR (2016-05-19):
Ja len veľmi krátko ešte v záverečnom slove poviem, že teraz to, čo pán spravodajca hovoril, no málokedy možno v minulosti bývalo, že opozícia navrhovala zákony, ktoré majú pozitívny dopad na rozpočet verejnej správy. V prípade strany Sloboda a Solidarita a toho zloženia, ktoré máme v parlamente, si myslím, že takýchto prípadov bude v tomto volebnom období oveľa, oveľa viacej. A ja si myslím, že to je príklad vzorovej opozície, keď predkladá návrhy zákonov, ktoré majú pozitívny dopad na rozpočet verejnej správy alebo teda na príjmy verejnej správy. A, samozrejme, to nie je možné vyčísliť, pretože tam na jednej strane my by sme mohli odhadovať, že koľko tých podnikateľov alebo aj občanov využije túto zrýchlenú možnosť, koľko tých peňazí odvedie, ale tam budú ešte aj tie následne ďalšie pozitívne efekty, že tým podnikateľom keď sa podarí niektoré veci zapísať skôr, tak sa im môže, samozrejme, lepšie aj dariť. A potom môžu viacej daní odviesť do štátneho rozpočtu. Čiže treba, si myslím, to oceniť a treba sa uspokojiť s tým, že je ten pozitívny dopad na rozpočet verejnej správy to mať bude. A vzhľadom k tomu, že sa nikto ani neprihlásil do rozpravy ani z koalície, tak možno sa nám tu črtá prvý návrh zákona, ktorý bude schválený, tak počkáme do tej piatej a uvidíme. Ďakujem pekne.
Poliačik, Martin, poslanec NR SR (2013-12-18):
Takže ja som presvedčený o tom, že dôvody na zvolanie grémia stále trvajú, pani podpredsedníčka. Ja viem, že to nie je príjemné, a ja naozaj voči vám osobne... (Prerušenie vystúpenia predsedom NR SR.)
Glváč, Martin, podpredseda NR SR (2017-10-10):
Ďakujem. S reakciou pani poslankyňa Grausová. Skúste ešte raz stlačiť a vytiahnite kartu naspäť a teraz. Páni, poprosím zapnúť pani poslankyňu Grausovú. Nech sa páči.
Blahová, Natália, poslankyňa NR SR (2011-05-19):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k návrhu poslancov Národnej rady Slovenskej republiky Ľudovíta Kaníka, Kamila Krnáča, Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (tlač 338), ako spravodajca určený Výborom Národnej rady pre sociálne veci uznesením č. 59 z 12. mája 2011 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 326 z 29. apríla navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade. Cieľom poslaneckého návrhu zákona je zvýšiť motiváciu nájsť si a udržať zamestnanie aj v nižšie platených pozíciách a zároveň odstrániť negatívnu motiváciu vylúčených skupín obyvateľstva. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie ústavnoprávnemu výboru, výboru pre financie a rozpočet, výboru pre ľudské práva a národnostné menšiny, výboru pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, ďakujem, skončila som svoju spravodajskú informáciu. Prosím, otvorte rozpravu k návrhu zákona.
Pellegrini, Peter, predseda NR SR (2015-11-12):
Prezentujme sa a hlasujme o tom, že prerokujeme tento návrh v treťom čítaní ihneď. (Reakcie z pléna, ruch v sále.) (Hlasovanie.) Prítomných 133 poslancov, za hlasovalo 128 poslancov, zdržali sa 4 poslanci, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Skúste sa teraz, pán poslanec, vypnúť z tej faktickej. (Reakcie z pléna.) Tak, dobre, už by to malo byť v poriadku. Končím možnosť prihlásiť sa do rozpravy, vyhlasujem ju za skončenú. Pán spravodajca.
A. Belousovová, podpredsedníčka NR SR: (2009-03-11):
Teraz dávam slovo spoločnej spravodajkyni z ústavnoprávneho výboru pani poslankyni Jane Laššákovej, aby informovala Národnú radu Slovenskej republiky o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, máte slovo.
Danko, Andrej, predseda NR SR (2019-10-15):
Ďakujem. Pán poslanec, poprosím v písomnej podobe. Pani poslankyňa Cséfalvayová.
Hlina, Alojz, poslanec NR SR (2014-12-12):
Ďakujem veľmi pekne, pán predseda. Poprosím, ak teda budeme rokovať do ukončenia, aby bola, dávam procedurálny návrh, aby bola obedná prestávka od dvanástej do štrnástej. Ďakujem.
P. Paška, predseda NR SR: (2010-02-03):
(Hlasovanie.) 132 prítomných, 78 za, 7 proti, 46 sa zdržalo, 1 nehlasoval. Návrh sme postúpili do druhého čítania.
Číž, Miroslav, podpredseda NR SR (2015-12-09):
Ďakujem pekne. Pán poslanec Kondrót.
M. Číž, podpredseda NR SR: (2007-11-27):
Pán minister, nech sa páči. I. Valentovič, minister zdravotníctva SR: Ďakujem veľmi pekne. Vážený pán predsedajúci, vážené panie poslankyne, vážení páni poslanci, ja by som chcel veľmi stručne upozorniť na niektoré vystúpenia, konkrétne na vystúpenie dvoch poslancov, pani poslankyne Sárközyovej a pán poslanca Novotného. Aj tu sa ukazuje v rámci tohto vystúpenia, že nie celkom majú jasno v tom, čo je zdravotné poistenie, pretože ako som správne pochopil, pani poslankyňa Sárközy navrhuje, aby ročné zúčtovanie poistného robili daňové úrady, a pán poslanec Novotný hovorí o poistnom, ktoré má charakter zdravotnej dane. Z toho je úplne jasné, že bývalá vládna koalícia nemá celkom jasno v tom, čo je zdravotné poistenie, čo je zdravotná daň, a preto som veľmi prekvapený minulomesačnou hystériou o ziskoch zdravotných poisťovní z verejného zdravotného poistenia, ktoré dnes pán poslanec Novotný nazýva zdravotnou daňou. Pri tejto príležitosti možno by stála za úvahu otázka, keď sa sprivatizovala zdravotná daň a dala sa do správy akciových spoločností, že či predchádzajúca vláda neuvažovala celý daňový systém odovzdať do akciových spoločností, možnože by bol väčší výber dane a možno by aj štát lepšie hospodáril s daňami. Čiže je evidentné, že všetky tie vstúpenia, aj keď sa zdá, že na prvý pohľad majú logiku, svojím spôsobom nemajú vôbec žiadnu logiku, pretože je jasné, že niektoré základné veci sú niektorým poslancom úplne nejasné. Ďakujem.
Kollár, Boris, predseda NR SR (2022-10-05):
S ďalšou faktickou pán poslanec Baránik.
Valocký, Jozef, poslanec NR SR (2016-09-08):
Pán predseda, dajte hlasovať o tom, že Národná rada sa uzniesla v súlade so zákonom o rokovacom poriadku prerokovať predložený návrh zákona v druhom čítaní. Prosím, dajte hlasovať.
Pellegrini, Peter, predseda NR SR (2023-12-19):
Prosím, prezentujme sa a hlasujme o návrhu ďalšom pána poslanca Viskupiča. (Hlasovanie.) Prítomných 135, za 29, proti 78, zdržalo sa 28, nehlasoval 1. Tento návrh sme neschválili. Poprosím mikrofón pánovi spravodajcovi.
Blanár, Juraj, poslanec NR SR (2015-03-11):
Ďakujem všetkým za ich reakcie. Pôjdem po poradí. Pán poslanec Fronc, viete, to je také prirovnanie, vy môžete hovoriť o tých zlých samosprávnych krajoch, ale my nemôžeme. Parlament je tu predsa na to, aby sme hovorili, aby sme aj diskutovali. A keď to aj je potrebné možno takto personálne, pretože vy ste sa vyjadrovali na adresu samosprávnych krajov a spochybňovali ste ich v mnohých veciach, ale zdá sa vám to, že to je neadekvátne. Sme tu všetci rovnakí. Pán poslanec Viskupič, ja som zvyknutý, že snažíte sa vždy nejako dehonestovať vystúpenia. Ja som riadne hovoril o svojich pozmeňujúcich návrhoch, zdôvodnil som ich, aj som vysvetlil, o čo im ide. Dokonca som pre vás, možno ste si čítali niečo iné, povedal jasný postoj k tomuto zákonu, aj k tomu, čo sú tam predovšetkým dobré veci. A to, že tam bol historický exkurz, to bolo nevyhnuté, pretože v opačnom prípade by to vyzeralo tak, že v podstate my robíme všetko zle, len vy máte najlepšie myšlienky. A keď ten exkurz povieme, aby sme pripomenuli trošičku, ako sa to celé vyvíjalo, tak už sa vám to nepáči. Všetko bolo riadne zdôvodnené a je úplne prirodzené, že reagujem v rozprave aj na predrečníkoch, ktorí hovorili aj o nás, aj o mne, pretože pán Beblavý priamo napríklad hovoril o mne, Juraj Blanár predsa, a ja som sa nehneval, tak ako vy, pán Fronc. Pán poslanec Vašečka, oceňujem ten zmierlivý tón, ale myslím si, že toto nie je nejaké škubanie zákonov, ktoré by sme mohli nazvať pri iných prípadoch povedzme, ktoré naozaj mohli byť, ale toto je niečo, čo je potrebné: vytvorenie fungujúceho zákona a nahradením zákona, ktorý už ukázal, že je potrebné ho zmeniť, lebo nie je dostatočne schopný a vitálny. Čiže to je úplne k veci a tak to má byť.
Hrnčiar, Andrej, podpredseda NR SR (2019-01-29):
Vyhlasujem všeobecnú rozpravu za skončenú. Chce niekto zaujať stanovisko? Nie. Prerušujem rokovanie o tomto bode programu. Pokračujeme v rokovaní v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 308/1993 Z. z. o zriadení Slovenského národného strediska pre ľudské práva, tlač 1264. Prosím ministra spravodlivosti Slovenskej republiky, teda v zastúpení pána podpredsedu Rašiho, podpredsedu vlády Rašiho, aby... (Reakcie z pléna.) Aha, v poriadku. Poprosím pani poslankyňu Verešovú, aby zaujala miesto určené pre spravodajkyňu a budeme pokračovať vystúpeniami ďalších dvoch rečníkov, ktorí sa do rozpravy prihlásili ústne. Pán poslanec Mizík, nech sa páči. (Pokračovanie rokovania o v ládnom návrhu zákona, ktorým sa mení a dopĺňa zákon č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 1264.)
Hrnčiar, Andrej, podpredseda NR SR (2017-10-19):
Pýtam sa, či každý poslanec využil svoje právo hlasovať. Ak áno, vyhlasujem tajné hlasovanie za skončené. Výsledky tajného hlasovania budú oznámené o 14.00 hod., dovtedy vyhlasujem prestávku. (Prerušenie rokovania o 12.16 hodine.) (Pokračovanie rokovania o 14.00 hodine.)
Richter, Ján, minister práce, sociálnych vecí a rodiny SR (2015-02-12):
Ďakujem pekne za slovo, pán predseda Národnej rady. Vážená pani poslankyňa, ďakujem za otázku. Uvádzam, nemáte celkom presné informácie, finančné prostriedky alokované na projekt Podpora opatrovateľskej služby vo výške 28 mil. eur boli poskytnuté rôznym poskytovateľom sociálnych služieb na zabezpečenie opatrovania pre 3 258 osôb a na druhej strane vytvorili nové pracovné miesta pre opatrovateľky, opatrovateľov v počte 3 092. Z uvedenej sumy budú títo opatrovatelia financovaní až do ukončenia projektu, ktorým je október tohto roku. To je, do uvedeného obdobia majú zabezpečené aj financované pracovné miesta. Poznamenávam, že ide o projekt, ktorý vychádza z minulého programovacieho obdobia, to znamená, vychádza z operačného programu Zamestnanosť a sociálna inklúzia. A dokonca roku musí byť zúčtovaný. Chcel by som vás informovať, že ministerstvo práce, sociálnych vecí a rodiny plánuje kontinuálne pokračovať v podpore financovania opatrovateľskej služby aj v programovom období 2014 – 2020 prostredníctvom prostriedkov Európskeho sociálneho fondu, a to na celom území Slovenskej republiky. Myslím, že som jasne odpovedal na to, že tu jednoznačne je ten záujem, ja by som dokonca povedal, záujem aj rozšíriť aj počty tých opatrovateľov, lebo tá potreba sa javí byť ešte vyššia. Ďakujem, pán predseda, skončil som.
R. Rafaj, poslanec: (2007-10-26):
A ak má niekto v tomto parlamente pocit, že je bez traumy, tak je to pravdepodobne jeden náš kolega, ktorého nepáli tá Esterházyho placka na prsiach. A preto on chudák ani nemôže vlastne cítiť nejakú inú traumu, pretože každý normálny Slovák, ktorý by takúto placku nosil na svojich prsiach, tak ten by bol tak straumatizovaný, že by bol na traumatológii a nie v tomto parlamente. (Potlesk.)
Glváč, Martin, podpredseda NR SR (2017-09-06):
S reakciou, pani poslankyňa Kiššová.
Ďuriš Nicholsonová, Lucia, podpredsedníčka NR SR (2019-02-06):
Ďakujem pekne. Naozaj ti ďakujem veľmi pekne, Silvia, to sa tak hovorí pri tých faktických poznámkach. Ale mňa, mne vždy veľmi dobre padne a ja niekedy až tak, že s napätím očakávam, že ako zareaguješ, lebo, lebo keď ja predkladám tie návrhy zákonov z tej sociálnej oblasti, tak tam samozrejme mnohí majú rôzne pochybnosti, že či tomu dostatočne rozumiem a tá aplikačná prax a aká je a či je naozaj taká, ako hovorí tá Nicholsonová, a potom mi tak dobre padne, lebo ty si proste uveriteľná a nespochybniteľná v tom, že sa tomu roky venuješ, proste prechádzaš tým a vieš, vieš presne, o čom hovoríš a, a proste pre mňa to má veľkú váhu, to tvoje slovo. Takže chcem sa ti veľmi pekne poďakovať. Ono možno v druhom, v druhom čítaní by sme sa naozaj, čo sa týka tej osobnej asistencie, mohli nejako dať dokopy. Veď ja veľmi hodnotím a pozitívne vnímam aj tú tvoju iniciatívu, o ktorej asi viacerí vedia, že sa snažíš teda zosieťovať tých poslancov, ktorí sa primárne venujú proste sociálnej oblasti a oblasti ľudí s ťažkým zdravotným postihnutím, aby sme sa proste na nejakom fóre spojili a aby keď budeme predkladať takéto veci, aby sme do toho išli spolu, lebo, lebo naozaj si myslím, že to jediné asi môže mať úspech minimálne ešte teda v tomto volebnom období pri komunikácii s ministerstvom, ktorá je nastavená tak, ako je nastavená, a pri tých zmenách, ktoré naozaj mám pocit, že robia proste od stola bez akejkoľvek empatie, bez akéhokoľvek naozaj pochopenia toho, že ako funguje to, čo tí úradníci do toho zákona napíšu a čo nám sem pán minister prinesie, pretože za tým všetkým sa, sa skrývajú proste konkrétne ľudské osudy a nežije sa tým ľuďom v tejto krajine dobre, naozaj nie. Takže vítam aj tú tvoju iniciatívu a som veľmi rada, že to spravodajcuješ. Ďakujem.
I. Mikloš, podpredseda vlády a minister financií SR: (2004-09-23):
V predloženom vládnom návrhu zákona sú určené základné pravidlá, ktorých podrobnejšia úprava sa ponecháva na obciach a v prípade dane z motorových vozidiel na vyšších územných celkoch. Rozhodujúcim pri vyberaní miestnych daní a miestneho poplatku za komunálne odpady a drobné stavebné odpady bude všeobecne záväzné nariadenie vydané obcou alebo vyšším územným celkom v intenciách tohto nového zákona. Miestnu daň z motorových vozidiel budú spravovať tak ako dosiaľ daňové úrady a výnos z tejto dane bude príjmom rozpočtu príslušného VÚC a ostatné miestne dane a miestny poplatok za komunálne odpady a drobné stavebné odpady budú podľa návrhu spravovať obce, aj výnos z nich bude ich príjmom. V predloženom vládnom návrhu zákona sa zjednodušuje a sprehľadňuje zdaňovanie, spoplatnenie a zavádza sa racionalizácia vo vzťahu k povinnostiam daňovníkov, poplatníkov, platiteľov i vo vzťahu k správcom miestnych daní a miestneho poplatku za komunálne a stavebné odpady. V súvislosti so zdaňovaním motorových vozidiel sa do vládneho návrhu zákona prebrali niektoré odporúčania zo smernice Rady EHS. Ďakujem pekne za pozornosť.
Laššáková, Jana, podpredsedníčka NR SR (2014-12-09):
Na vystúpenie pani poslankyne s faktickými poznámkami páni poslanci: Mikuš, Petrák, Viskupič, Hlina. Končím možnosť prihlásiť sa s faktickými poznámkami. Nech sa páči, pán poslanec Mikuš.
Michelko, Roman, poslanec NR SR (2024-04-23):
Ďakujem za slovo. Diskutovali sme aj s právnikmi, s legislatívcami, podľa ich názoru také explicitné vyjadrenie typu, že bez dôvodu je zbytočné, samozrejme, nejaké dôvody sa vždycky uvedú. A v podstate povedali, samozrejme, teoreticky by potom prípadne, ak by si ten odvolaný riaditeľ galérie, múzea mal za to, že tie dôvody sú zbytočné, absurdné, môže sa brániť súdne a môže zažalovať, ja neviem, zriaďovateľa a môže zriaďovateľ čeliť nejakému súdnemu procesu, ale v tomto zmysle nemusí to byť takto detailne a explicitne, vraveli, že je to zbytočný, zbytočný paragraf, takže preto sa to vypustilo.
Suja, Miroslav, poslanec NR SR (2020-04-24):
Ďakujem za slovo, pán predsedajúci. Pán podpredseda Šeliga, už keď budete prosiť ministerku spravodlivosti, tak mohli by ste ju poprosiť aj, aby sprísnila zákony, čo sa týka úžery, daňových a pozemkových podvodov. Len toto by sa vám asi nehodilo, že? Niekto z vás hovoril, že nám padajú percentá, ale to ste si asi museli pozrieť svoje, pán podpredseda Šeliga, nie naše. (Zasmiatie sa v sále.) A porovnávať bývalých členov alebo radových z vašej strany, keď vy máte v strane predsedu Kisku? Sa, prosím vás, zamyslite. Už väčšieho daňového podvodníka, ktorý sa sám verejne vo videách prizná, že je podvodník, zlodej a úžerník, už ani nehovorím, a vy idete vykrikovať niečo nám, keď váš predseda je takýto kvietok?! Mal dávno sedieť v base. A dúfam, že táto vláda to aj zariadi.
Blcháč, Ján, poslanec NR SR (2021-10-21):
Ďakujem pekne za slovo. Vážený pán kolega Kazda, takže vy ste vlastne vo svojom vystúpení aktuálne priznali, že verejné financie aktuálne sú v rozvrate, čo potvrdzuje každý deň v médiách viacero odborníkov aj politikov napríklad. Takže to môžem podpísať aj ja, áno, je to tak, ako ste povedali, preto je teraz problém, ako naložiť s podporou alebo bojom proti ekonomickej chudobe. A tiež ste sa nejakým spôsobom vyjadrili, že dobré časy, keď boli, tak že sa prešustrovali. Nuž tak ja chcem len pripomenúť, že v roku 2019 sa deficit verejných financií blížil k nule. Deficit sa blížil k nule, tesne pod jedno percento sa dostal, čo je naozaj úctyhodný výkon, a zadlženosť Slovenska sa dostala na úroveň 48 %, pod 48 %. Rok ´21, deficit takmer 10 % a zadlženosť vyše 60 %. Tak toto sú skutočné fakty a s tým sa nedá nič robiť, to sú dáta, ktoré by bolo treba rešpektovať a, ale sú zlé. Samozrejme, že ten vývoj je strašný a tie verejné financie sú naozaj, tak ako ste to povedali, v rozvrate, ale zároveň ste nakoniec povedali, že éra prosperity končí. Nuž ja neviem, či éra prosperity končí, keď vidíme, že rast HDP po tejto povedzme koronaére, ktorú prežívame a ktorá pomaličky, dúfajme, skončí, veď tie predpisy, tie prognózy aj rôznych inštitútov finančných sú jasné a tie nárasty HDP sú pred nami. Takže žiadna éra prosperity nekončí, práveže začína.
Laššáková, Jana, podpredsedníčka NR SR (2015-10-06):
Pán poslanec Hraško vystupoval ako navrhovateľ, takže nemôžete naňho reagovať faktickými. Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Edite Pfundtner. Nech sa páči, pani spravodajkyňa.
B. Bugár, podpredseda NR SR: (2004-09-23):
Deviatu otázku položil pán poslanec Róbert Madej podpredsedovi vlády Slovenskej republiky a ministrovi spravodlivosti Danielovi Lipšicovi: „Pán minister, súhlasíte s tým, že niektoré časti zmlúv s KIA-Hyundai týkajúce sa zamestnanosti, pomoci v oblasti školstva zostali utajené?“ Nech sa páči, pán minister.
Kollár, Boris, predseda NR SR (2021-10-20):
Dávam slovo spoločnej spravodajkyni z výboru pre sociálne veci pani poslankyne Žitňanskej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Pani poslankyňa, nech sa páči, máte slovo.
Pfundtner, Edita, poslankyňa NR SR (2016-10-20):
Ďakujem za slovo. Pán kolega Budaj, ja som veľmi pozorne počúvala vaše vystúpenie, ale priznám sa, že možno tá ku koncu sformulovaná kritika z vašej strany voči predkladateľom pozmeňujúceho návrhu je, nie je na mieste, pretože mali ste to adresovať naozaj predkladateľom pred rokom, ktorí predmetný návrh zákona do parlamentu priniesli. A to nebol náš poslanecký klub. Moji kolegovia z poslaneckého klubu MOST – HÍD práve si všimli včas určité nedostatky predmetného zákona a my sa snažíme práve tieto nedostatky odstrániť. A ako sme už avizovali, tieto nedostatky sa budeme snažiť odstraňovať aj v procese toho druhého čítania, nakoľko, žiaľ, tento zákon nebol prijatý štandardným procesom, štandardným legislatívnym procesom, to znamená, nebolo to, nebolo tu ani medzirezortné pripomienkové konanie, čo mne osobne veľmi chýba pri takomto závažnom zákone. Ale ako som už hovorila aj v reakcii na pána kolegu poslanca Viskupiča, my sa budeme snažiť zaoberať s týmto zákonom komplexnejšie, a keď ste spomínali vašu výtku, že na čo sa majú použiť výnosy z vyberaného poplatku, tak áno, súhlasím s vami, že treba obmedziť, aby obce nemali len možnosť to použiť na určité zariadenie alebo na výstavbu určitých zariadení, predmetný poplatok, ale aby sme im prikázali prednostne práve na tieto zariadenia to použiť. To znamená, že nie dať nejakú možnosť, že v prípade ľubovôle starostu alebo zastupiteľstva sa to môže použiť, napr. na zariadenie starostlivosti o deti, na škôlku alebo na sociálne bývanie, ale aby... (Prerušenie vystúpenia časomerom.)
Fronc, Martin, poslanec NR SR (2014-03-28):
Ďakujem pekne. Veľmi krátko. Chcem povedať, že podporujem tento návrh zákona. Ja si myslím, že inštitút asistenta je veľmi užitočný, potrebný a nakoniec aj sa osvedčil. Takže sa domnievam, že tie deti, ktoré to potrebujú, naozaj by sme mali nájsť tie finančné prostriedky, aby toho asistenta mali. Nie sú to všetky deti, ktoré to potrebujú. Na druhej strane chcem povedať, že pri takej jednoznačnej dikcii zákona, bol by som rád, keby tam bola aj istá poistka na to, aby sa to nezneužívalo. A vychádzam aj zo skúseností, že keď sme zaviedli normatívne financovanie pre integrované deti, tak ako veľmi rýchlo sa to začínalo zneužívať. Ale zase poviem, že toto je vec, ja si myslím, že aj pani predkladateľka bude ochotná o tom uvažovať, je to vec na zmenu v druhom čítaní. A verím, že v druhom čítaní tento zákon bude. Ďakujem.
Jurinová, Erika, poslankyňa NR SR (2017-05-17):
Dobré ráno. Vážený pán predsedajúci, kolegyne, kolegovia, kolega Richard Vašečka hovoril tak všeobecne o tej politickej vôli a nevôli, ako to tu funguje, ako sa darí a nedarí realizovať opozičné návrhy. Ja by som sa možnože vrátila k podstate alebo k vecnej podstate tohto návrhu. Iba zopakujem, aby to dnes zaznelo, že našou snahou je upraviť Zákonník práce tak, aby rovnakým spôsobom boli vypočítavané všetky príplatky, ktoré sa týkajú nadčasov, sobôt, nedieľ, teda toto nemáme v zákonníku, a sviatkov, to už v zákonníku je. Ak ostatné dva spôsoby výpočtu sa počítajú z priemernej mzdy zamestnanca a zostala jedine nočná práca, ktorá vieme, že na zdravie občanov, zdravie pracujúcich vplýva veľkým spôsobom. Spôsobuje tá nočná práca, to si teda myslím, že otvorene môžeme priznať, že naozaj spôsobuje na životy ľudí alebo má na životy ľudí aj negatívne vplyvy v podobe rôznych psychických porúch, spánku napríklad, ale aj fungovania, zdravého fungovania rodín, tak je podľa nás veľmi dôvodné, aby sa aj spôsob prepočtu tohto príplatku za nočnú prácu dal na správnu mieru, aby bola vypočítavaná rovnako ako pri sviatkoch z priemernej mzdy zamestnanca. Toto je gro, toto je podstata. Už dnes množstvo zamestnancov spadajú pod kolektívne zmluvy, pod, sú členmi odborových zväzov a tí, ktorí nie sú, možnože môžu len poďakovať odborárom, že im vyrokovali podmienky, ktoré sú lepšie ako v Zákonníku práce. Chvála tomu, ale stále upozorňujeme na to, že je tu veľká časť zamestnancov, ktorí nie sú takýmto spôsobom ochránení. A keďže majú určité dôvody, pre ktoré nechcú alebo nemôžu, lebo aj takéto prípady existujú, že nemôžu vstúpiť do odborových zväzov, pretože vidia nevôľu zamestnávateľov, tak im by sme mali vyjsť v ústrety minimálne v tom, že tie ich minimálne nároky zlepšíme. Sami uznáte, že nejde nám o extrémne navyšovanie platieb pre zamestnávateľov, pre zamestnancov ale kozmetickú úpravu, ktorá možno v malom vylepší konečnú mzdu zamestnávateľov. Preto hovoríme, že nejde o politické riešenie, ide o normálne racionálne riešenie problému, problémov zamestnancov. Ak stále hovoríme o tom, že slovenskí zamestnanci majú neúmerne nižšie mzdy ako v okolitých krajinách aj napriek tomu, že produktivita a efektivita práce je dosť veľká, myslím si, že takúto kozmetickú úpravu by nemusel byť vôbec problém prijať. Obzvlášť po tom, ak vieme, že koaličná vláda je rozhodnutá prijať v balíčku sociálnych opatrení takisto zmeny v riešení príplatkov nielen za nočnú prácu, ale aj príplatkov za víkendy, za soboty, nedele. Áno, možnože sú, zdá sa, že ten návrh je ešte ústretovejší a ešte lepší, no nezabúdajme, že aj vláda ide príplatky robiť nie z priemernej mzdy, čo sa nám zdá úplne normálne a logické, ale z minimálnej mzdy. Toto si myslím že by nemalo byť takto v Zákonníku práce ukotvené. Sme presvedčení o tom, že tie príplatky by sa mali rátať z priemernej mzdy zamestnanca. Prosím vás, kolegovia, o prijatie a hlasovanie za takýto návrh novely Zákonníka práce. Ďakujem pekne.
Hrušovský, Pavol, podpredseda NR SR (2011-09-07):
Prosím, prezentujme sa a hlasujme o návrhu, ktorým odporúča Národná rada prerokovať zákon v druhom čítaní. (Hlasovanie.) 148 prítomných, 78 za, 5 proti, 65 sa zdržalo. Návrh zákona do druhého čítania sme schválili. Prosím o ďalší návrh.
Jurinová, Erika, podpredsedníčka NR SR (2012-08-02):
Ďakujem pekne. Program tohto bodu bol vyčerpaný, preto prerušujem rokovanie o tomto bode programu a vyhlasujem krátku prestávku do šiestej hodiny, do 17.00 hodiny, kedy začneme hlasovanie. (Prestávka.) (Po prestávke.)
Pročko, Jozef, poslanec NR SR (2024-09-17):
A on reagoval k čomu? Buďte, buďte (reakcia z pléna), prosím vás, buďte, nech mi neskáče do reči tento váš oné... (Prerušenie vystúpenia predsedajúcim.)
Kotleba, Marek, poslanec NR SR (2021-05-06):
Ďakujem pekne za slovo. Treba si povedať, že tie obrovské sumy, za ktoré sa kupujú tie vozidlá, sú vozidlá, ktoré sú sériové, prípadne s nejakou špeciálnou výbavou. Nejde o vozidlá špeciálne, ktoré by napríklad mohol využívať prezident alebo prezidentka, prípadne nejaká návšteva s nejakým, s nejakým pancierovaním a podobne. A preto sme si mohli aj všimnúť, že v minulosti boli veľké kauzy, keď predsedovia samosprávnych krajov, prípadne primátori krajských miest si kúpili autá po 100-tisíc euro a najvzdialenejšia cesta v ich regióne je 100 kilometrov tam a 100 km naspäť, a to už nehovorím ani o, to už nehovorím ani o primátoroch, ktorí sa pohybujú iba v okrese a raz za čas idú niekde do Bratislavy. Čiže naozaj takéto vozidlá sú úplne zbytočné, a tak, ako povedal aj Martin Beluský, veľakrát nešlo o nejaké objektívne potreby konkrétneho úradu alebo samosprávneho kraja, ale išlo o nejaké také osobnostné potreby a takto mrhať štátny rozpočet je naozaj nie namieste. Ďakujem.
P. Hrušovský, predseda NR SR: (2004-10-20):
(Hlasovanie.) 142 prítomných, 86 za, 2 proti, 54 sa zdržalo. Návrh sme schválili.
Marcinková, Vladimíra, poslankyňa NR SR (2022-10-18):
Ďakujem veľmi pekne. Tak budem najprv reagovať na kolegu Tarabu. Rôzne veci sa, pán Taraba, napísali voči nám politikom, ale keď proti nám takéto nebezpečné vyhrážky išli, boli sme prví, ktorí sme dostali politickú ochra... policajnú ochranu. Členovia vlády majú aj z týchto dôvodov ochranku. Ale tu boli zavraždení dvaja ľudia nenávistným teroristickým činom a my tu sedíme živí, zdraví, rozprávame sa a naozaj je nedôstojné, aby sme porovnávali našu situáciu so situáciou kohokoľvek, kto bol v takomto ohrození. A áno, všetci dostanú extra dôchodok, ale aj tam vonku je určite nejaký pár dôchodcov, ktorí patrí k LGBTI komunite, ktorý sa nikdy nemohol pred zákon postaviť v takom rovnom postavení, ako sa môžem napríklad postaviť ja s mojím partnerom a nemôžu po sebe dediť, nemôžu dokonca ani doniesť tomu druhému potrebné veci, keby sa ocitol v nemocnici, pretože nie sú jeho blízkou osobou podľa zákona. Toto nie je fér. Ďakujem mojim kolegyniam za podporu. A, pán Kuffa, viete, ja by som veľmi rada išla napríklad aj na materskú. Veľmi rada by som si oddýchla od politiky, a ale tak skoro nevidím priestor na to, aby som z tej politiky odišla. A to aj kvôli ľuďom, ako ste vy. Lebo gro mojej práce je bojovať za ľudské práva. A kým tu budeme mať ľudí šíriacich extrémizmus obmedzujúcich ľudské práva, ja budem mať stále dosť roboty. A jedným z takých ľudí ste aj vy. Ďakujem. (Potlesk.)
Naď, Jaroslav, minister obrany SR (2020-06-03):
Ďakujem pekne, pán predsedajúci, vážené dámy, vážení páni, opäť v zastúpení pána ministra financií a podpredsedu vlády Slovenskej republiky pána Hegera vám predkladám materiál Program stability Slovenskej republiky na roky 2020 až 2023. Pripomínam, že pán minister je na zahraničnej ceste v Prahe spoločne s pánom premiérom. Ministerstvo financií Slovenskej republiky predkladá na rokovanie Národnej rady Slovenskej republiky Program stability na roky 2020 až 2023. Tento materiál prezentuje strednodobé zámery rozpočtovej politiky pri predpokladanom vývoji ekonomiky. Program stability bol schválený vládou 14. mája, kedy bol predložený aj Európskej komisii v rámci tzv. európskeho semestra. Ekonomika Slovenska zaznamená v tomto roku najvýznamnejší pokles vo svojej histórii, keď klesne pravdepodobne o 7,2 %. V dôsledku výpadku daňovo-odvodových príjmov, priamych nákladov na stabilizáciu ekonomiky a zreálnenia rozpočtových rizík schváleného rozpočtu môže dosiahnuť deficit až 8,4 % HDP. Hrubý verejný dlh tak prekoná hranicu 60 % HDP. V rokoch 2021 až ´23 deficit bez dodatočných opatrení ostal približne na úrovni 6 % HDP a dlh by ďalej rástol až nad úroveň 65 % HDP. Program stability preto v súlade s európskymi pravidlami stanovuje postupný pokles deficitu pod 3 % HDP, ktorý povedie k stabilizácii verejného dlhu okolo úrovne 60 % HDP. Na dosiahnutie rozpočtových cieľov bude potrebné prijať oproti scenáru nezmenených politík konsolidačné opatrenia vo výške 1,1 mld. eur už v roku 2021. Program stability predstavuje plány aj v oblasti dlhodobej udržateľnosti verejných financií a ďalších reforiem. Pre dosiahnutie dlhodobej udržateľnosti je kľúčová okrem znižovania súčasného deficitu hospodárenia najmä dôchodková reforma. Vláda plánuje prijať ústavný zákon definujúci základné prvky prvého a druhého piliera. Chceme tiež zabezpečiť funkčné trojročné rozpočtovanie so zavedením viacročných záväzných výdavkových stropov. Medzi ďalšie ciele patrí zabezpečenie lepšej prípravy investičných projektov s dôsledným uplatňovaním princípov hodnoty za peniaze. Vážený pán predsedajúci, vážené kolegyne, kolegovia, poprosím vás o prejednanie tohto dokumentu.
Raši, Richard, poslanec NR SR (2021-02-03):
Ďakujem pekne za slovo, pán podpredseda. Pani poslankyňa, to bola óda na radosť, to bola oslavná symfónia Slobody a Solidarity, len my sme dali návrh na skrátenie volebného obdobia kvôli vláde ako celok. A možno ste si všimli, že keď dávate dobré návrhy, my ich podporujeme a to je jedno, z ktorej oblasti, len, bohužiaľ, zatiaľ všetky ich nápady, ktoré máte a ktoré sme ochotní podporiť, vyjdú navnivoč, pretože vám ich jednoducho predseda vlády zhodí zo stola preto, lebo si rieši možno svoje osobné spory s vaším predsedom strany a s ministrom hospodárstva. A, bohužiaľ, tak, ako ste aj v rozličných prieskumoch verejnej mienky vystrelili, tak, pretože neviete doručiť to, čo doručiť možno chcete a čo máte v kompetencii, prejavuje sa to aj na výsledkoch a myslím si, že aj vaším záujmom by malo byť skrátiť toto volebné obdobie, lebo keď vás takto bude premiér potláčať ako doteraz, tak sa môže stať, že sa do ďalšieho parlamentu ani nedostanete.
Simon, Zsolt, poslanec NR SR (2012-08-02):
Ďakujem pekne. Keďže dopredu sa nedá vedieť, že ktorá otázka na ktorého ministra bude vylosovaná, tak som si to dovolil položiť ministrovi, ktorý za to hlasoval v Rade ministrov, to bol minister Kažimír, a rezortne to prislúcha vám. Pán minister, dovoľte, aby som ale položil jednu otázku. Prečo Slovenská republika chce v roku 2012 uplatňovať moduláciu na VDJ? Pretože toto sa týka modulácie priamych, teda modulácie aj v jednom prípade, aj v druhom, a týka sa to nariadenia 73/2009, keď za rok 2012 pre nové členské krajiny žiadny minister nehlasoval a takéto nariadenie prijaté nie je. Ďakujem.
Bugár, Béla, podpredseda NR SR (2011-03-31):
Pán poslanec Štefanec.
Pellegrini, Peter, predseda NR SR (2015-09-18):
Ďakujem pekne. Otváram všeobecnú, neotváram rozpravu v druhom čítaní, do rozpravy som nedostal žiadnu písomnú prihlášku. Pýtam sa, či sa niekto do rozpravy hlási ústne. Končím možnosť prihlásiť sa do rozpravy ústne a vyhlasujem rozpravu za skončenú. Prerušujem rokovanie o tomto bode programu. Teraz poprosím pána podpredsedu vlády, aby uviedol v druhom čítaní vládny návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov (tlač 1580). Nech sa páči, pán minister. [Rokovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1580.]
Hlina, Alojz, poslanec NR SR (2014-12-12):
Ďakujem veľmi pekne. Pán Číž, ja sa bojím, že ešte tak hodinu a dve, tak vy tie schránkové firmy začnete obhajovať a ten just len kvôli tomu, že ja ich kritizujem. Niekedy my to tak proste príde. Viete, mimochodom, že toto niekde počúvam, že niekto mi to hovoril, že prečo vznikli vlastne schránkové firmy? Kvôli tomu, aby odborári nevedeli, pod akými oknami majú protestovať. Viete? (Smiech v sále.) Skúste nad tým rozmýšľať, hej. A verte, že budete to preháňať cez Cyprus, cez Belize, cez Nový Zéland, neviem čo, ale ja viem o jedných oknách. Viete, aké sú naleštené? Robil ich architekt Egeraat, človek to nevie ani vysloviť. Viete, on robil aj Národné divadlo v Astane v Turkmenistane, robil, v Turkmenistane či v Kazachstane, a robil aj River Park. To sú presne tie nepomerné veci, to je presne to, že ten báči v tom Kazachstane si môže dať u Egeraata či u koho urobiť to národné divadlo, lebo asi sedí na rope, na železe, ja neviem, na čom sedí. Lenže u nás chlapci sedia na štátnom rozpočte a na tunelovaní štátneho rozpočtu, na tunelovaní ciest, na čo sa pozrú. Potom si zavolajú Egeraata, ten im spraví River Park s heliportom, tam budú na Silvestra teraz sa jančiť, tančiť, a my budeme pod oknami. (Smiech v sále.) Ja sa čudujem tomu Machinovi, že ako vy môžte mať zmluvu s tými odborármi. Ja fakt sa čudujem, že jak vy môžte mať po tom všetkom, čo vy tu poviete, keď Blaha tu obhajuje týchto chlapcov. Pán profesor proste povie teda, ako sa veci majú, právo je neúprosné, právo usadzovania je absolútne. A vy ako líder, ako guru kritiky neoliberalizmu, už vám veľa nechýbalo. Už vám veľa nechýbalo. Vy ste to teraz len marginalizovali, že toho je málo a za chvíľku to budete... (Prerušenie vystúpenia časomerom.)
Farkašovský, Karol, poslanec NR SR (2016-09-13):
Ďakujem pekne za faktické poznámky. Najskôr technokraticky vysvetlím. Ja som ten sľub dal v druhej minúte svojho prejavu, takže splnil som desať minút. Ono, že to malo technicky jedenásť, pán Matovič, tak to už som vás na to zbytočne upozornil, že? Pán Matovič, to, že či hodnotí, to, či je prázdne alebo neprázdne, ja tak isto môžem vzniesť otázku voči vám. Aký prínos má vaša poslanecká práca za pol roka? (Potlesk.) Rozoštvávanie spoločnosti? Divadlo pred Bonaparte? Koľko peňazí ste za to zobrali, pán poslanec? Vidíte! Toto je forma komunikácie, ktorou posunieme parlamentné dianie dopredu? Asi nie. Na túto úroveň ja nebudem pristupovať. Pokiaľ ide o pána poslanca Galeka, ktorý tvrdí, že som nič nepovedal. každý máme svoj názor. Ide o to, že aj táto rozprava ukazuje, koľko toho nahovorí opozícia. Ja kladiem otázku, čo povedala? Ďakujem. (Potlesk.)
Gaborčáková, Soňa, poslankyňa NR SR (2017-04-04):
Ďakujem za slovo. Možno by som objasnila, ten šiesty stupeň odkázanosti sú hlavne deti a mladí ľudia, ktorí, tie deti, ktoré sú od narodenia zdravotne ťažko postihnuté. Potom sú to mladí ľudia, ktorí skončili špeciálne školstvo alebo boli integrované. A hlavne pribudli ľudia nad 80 rokov, kedy ide o chronické diagnózy a tým pádom sú posúdení na šiesty stupeň. Máte pravdu, podľa mňa vôbec by nemali byť v stacionári zadelené päťky, šestky, lebo ak ide o komunitný princíp, tak mali rozdeliť tie stacionáre úplne iným kľúčom. Ale, bohužiaľ, teda toto neurobili a následne sa to nedá teraz nejako vyčistiť, lebo je tam ako štvorka, tak aj päťka, tak aj šestka, dokonca trojka bola, aj dvojka, a tým pádom vzniká problém a hádžeme to, ako keby tam boli len nižšie stupne odkázanosti. Ale hlavne v menších mestách je to problém, lebo keďže nemajú iný typ sociálnej služby, tak práve využívajú takúto službu aj ľudia so šiestym stupňom odkázanosti. Čo sa týka posudkového systému, podľa mňa tiež nie je dobre nastavený. Je potrebný zjednotený posudkový systém sociálno-zdravotný a hlavne jednotný. A čo sa týka tej kapacity, tak ide o to, že kapacitu musíte dodržiavať, len ide o to, že v jednu hodinu tam nesmie byť viac ľudí, ako je stanovená kapacita. Ale pokiaľ ich prerozdelia do iných hodín, tak je to možné točiť, tých ľudí dookola. A tak to vlastne aj robia, aj budú robiť, ak ich budeme k tomu tlačiť a tí ľudia nedostanú to, čo majú dostať, ale v podstate ten príspevok dostanú rovnakí poskytovatelia.
Hlina, Alojz, poslanec NR SR (2012-05-11):
A už, už idem. Igor, tak ty ako aj ja a myslím, že aj môžem tvrdiť, že všetci v tejto sále vieme, že dieťa je plodom lásky, tak by to malo zostať. Žiaľ, to „kočíkovné“ sa stalo silne motivačným, čo tento základný princíp, nechcem povedať, že vždy, ale niekedy popiera a trošku znižuje. A to, čo si hovoril, je vec do diskusie a to je vec, o ktorej treba diskutovať, možno len stačí otvoriť tú tému. Možno som to nazval expresívne, že „diabolské peniaze“, možno teda na tú tému diskutovať. Žiaľ, dá sa ľahko identifikovať to, že tieto peniaze spôsobujú problém, lebo sú pre niekoho silne motivačné, a motivačné preto, aby sa narodilo dieťa. Dieťa sa má narodiť, pretože ja neviem, to ani neviem povedať, prečo, veď to je úplne, to by sme mali všetci vedieť. Ako dieťa sa nemôže narodiť preto, že dostane „kočíkovné“. Ďakujem.
P. Paška, predseda NR SR: (2006-10-24):
(Hlasovanie.) 137 prítomných, 57 za, 26 proti, 54 sa zdržalo. Neschválili sme uvedený návrh pozmeňujúci.
Laššáková, Jana, podpredsedníčka NR SR (2015-06-18):
Pani poslankyňa Horváthová, nech sa páči.
Brocka, Július, poslanec NR SR (2011-09-13):
Áno. Ja mám procedurálny, teda jeden procedurálny návrh a jeden oznam členom výboru pre sociálne veci, že bol zvolaný výbor na 12.00 hod. v našej výborovej miestnosti. A môj procedurálny návrh, aby sme vyradili z rokovania tejto schôdze a presunuli na nasledujúcu schôdzu body od 36 do 63, to sú poslanecké návrhy zákonov, a bod 87 a body 93 a 96. (Reakcie z pléna.) Pardon, je to iný návrh, je to iný, je to iný návrh (reakcie z pléna), je to iný návrh. (Ruch v sále.)
P. Paška, predseda NR SR: (2010-06-10):
(Hlasovanie.) 115 prítomných, 34 za, 49 proti, 30 sa zdržalo 2 nehlasovali. Návrh sme neschválili. Ďalej, pán spravodajca.
B. Bugár, podpredseda NR SR: (2005-03-16):
vládnom návrhu zákona o rastlinolekárskej starostlivosti (tlač 1008). Prosím znovu pána ministra pôdohospodárstva Slovenskej republiky Zsolta Simona, aby návrh zákona odôvodnil. Nech sa páči.
Bugár, Béla, podpredseda NR SR (2018-02-01):
Pán poslanec podáva námietku, hlasujeme o námietke. Nech sa páči, prezentujme sa a hlasujme. (Hlasovanie.) Prítomných 139, za 48, proti 78, zdržalo sa 13 poslancov. Námietka nebola schválená, takže nebudeme hlasovať o treťom bode návrhu pána poslanca Dostála. Nech sa páči.
Pčolinský, Peter, podpredseda NR SR (2023-05-09):
Jedna faktická, pán poslanec Krajčír.
Matovič, Igor, poslanec NR SR (2023-06-13):
Ďakujem pekne. No vidíte, ako to dobre funguje, keď dáte saskárskeho poslanca za vedúceho Úradu vlády, saskári vám potom zobú z ruky. Už vám hovoria, vás tu obhajujú, ako vám teda vyslovia podporu. Ale treba to priznať, netreba sa za to hanbiť. Nemôžete kritizovať nás, že mali sme tam politického nominanta. Vy ste tam dali človeka na základe politického obchodu z SaS, aby vám podporili vládu. A teda chcem reagovať k pánovi ministrovi financií. Ste povedali, že neviete, ako skončí tento rok. No, vy to máte v rukách. Mňa však mrzí, že pred tým tromi-štyrmi týždňami, keď ste tu mali byť, kedy sa prijímali stámiliónové výdavky, že vy ste vôbec nerokovali s parlamentom. Ako keby že ste chceli byť takí nezaujatí pozorovatelia. A potom, potom, potom, potom... Ďakujem veľmi pekne, prepáčte, musím ísť.
Bugár, Béla, podpredseda NR SR (2017-09-14):
Pán poslanec Dostál, môžte reagovať na faktické.
Laššáková, Jana, podpredsedníčka NR SR (2012-10-23):
Pán poslanec Kaník, nech sa páči.
Hrnčiar, Andrej, podpredseda NR SR (2016-09-08):
Pán poslanec, devätnásť hodín.
L. Gyurovszky, minister výstavby a regionálneho rozvoja SR: (2003-12-11):
Už  predložený návrh zákona je vo všeobecnom záväznom právnom predpise v súlade s legislatívou Európskej únie a odchýlenie zo strany Zákonníka práce upraviť pracovný čas a dobu odpočinku niektorej kategórie zamestnancov v doprave. V rámci toho aj trvalej prestávky v práci, pracovnú pohotovosť a nočnú prácu. Predložený návrh zákona sa zameriava na tie prípady, keď objektívne existuje potreba špeciálnej úpravy pracovného času a doby odpočinku pri jednotlivých druhoch dopravy. Z hľadiska pôsobnosti sa predložený návrh zákona vzťahuje na niektoré kategórie zamestnancov v cestnej, železničnej i mestskej hromadnej, leteckej a vodnej doprave, ktorých zamestnávateľ prevádzkuje dopravu, je správcom pozemnej komunikácie alebo prevádzkovateľom dopravnej infraštruktúry podľa osobitných predpisov. Z dôvodu aproximácie práva  Únie v cestnej doprave predložený návrh zákona upravuje aj čas vedenia motorového vozidla, bezpečnostnú prestávku a dobu odpočinku pre vodičov motorových vozidiel. Návrh zákona neprekračuje priemernú dĺžku týždenného pracovného času určeného v Zákonníku práce a je v súlade s Ústavou Slovenskej republiky, všeobecnými záväznými právnymi predpismi a medzinárodnými zmluvami, ktorými je Slovenská republika viazaná. Ďakujem za pozornosť. Toto bol teda vládny návrh zákona o pracovnom čase. Teraz by som pristúpil k zákonu o letiskových spoločnostiach.
Pellegrini, Peter, predseda NR SR (2015-04-16):
Môžem vás len, pán poslanec, pozvať ako bývalý štátny tajomník ministerstva financií a mohol by som vám vysvetliť, aká je realita, pretože klamete a zneužívate rokovací poriadok, a vysvetlím vám, na čo sa môže použiť mimoriadny odvod od bánk (potlesk), na čo sa môžu použiť štátne finančné aktíva, a akým spôsobom budú musieť banky doplniť tú sumu, o ktorú bude navýšené základné imanie SZRB. Takže kľudne cez prestávku sa u mňa ohláste a ja vám to vysvetlím, aby ste to konečne pochopili. Ďalší v rozprave vystúpi pán poslanec Hlina. (Reakcia z pléna.) A, pán Hraško, vy nevykrikujte! Nech sa páči, pán poslanec Hlina, máte slovo. Vytvorte svojmu kolegovi pánovi Hlinovi dôstojné prostredie, nech môže vystúpiť. Nech sa páči, máte slovo. (Reakcie z pléna.)
Blanár, Juraj, poslanec NR SR (2020-07-07):
Pán poslanec Raši, všetky tie vyjadrenia, ktoré si prečítal, sú úplne jasným obrazom toho, čo hovorili pred voľbami a akým spôsobom oklamali svojich voličov súčasní predstavitelia koalície, lebo im išlo len o jediné, aby boli vo vláde. Ale nie o to, sa presadzovať nejakými princípmi, pretože ich slová ich teraz dobehli. Ich slová ich usvedčili v tom, ako v skutočnosti to myslia so Slovenskom. A dnes sa tu robí divadlo, divadlo pre celé Slovensko, pre slovenský národ, že si tu dá pán predseda priamo sám na seba odvolanie z postu predsedu parlamentu a všetci tí koaliční potom dajú takto ruky od toho preč a povedia, nie, lebo to necháme na pánovi Kollárovi a pán Kollár potom povie, však veď mi bola vyjadrená dôvera, lebo ste ma neodvolali. Čo je toto za divadlo? Ľudia toto vidia a verte, že jednoducho toto si zapamätajú aj do budúcnosti.